laion/Wikipedia-Exotic huggingface dataset:
ზარიძეები (თიანეთის მუნიციპალიტეტი)

ზარიძეები (ყოფილი ჩიტაურთკარი) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, თემის ცენტრი (სოფლები: ზარიძეები, ბუჭყინტა, ვერხველი, იარაჯულები, ლახატო, ზემო შარახევი, ზენამხარი, ივლიანთგორი, საკრეჭიო, ქვემო შარახევი, ხოფცა ჯიჯეთი). მდებარეობს ქართლის ქედის აღმოსავლეთ კალთაზე, მდინარე ქუსნოს (ივრის აუზი) ნაპირზე. ზღვის დონიდან 1300 მ, თიანეთიდან 7 კმ. სოფელში არის საჯარო სკოლა. 2014 წლის აღწერის მონაცემებით სოფელში ცხოვრობს 298 ადამიანი. სოფელში არის XVIII საუკუნის ზარიძეების ეკლესია და გვიანდელი შუა საუკუნეების სეროდანის კოშკი. ქართული საბჭოთა ენციკლოპედია, ტ. 4, თბ., 1979. — გვ. 486. საქართველოს ისტორიისა და კულტურის ძეგლთა აღწერილობა, ტ. 2. თბილისი, 2004, გვ. 381 ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ სსიპ საგანმანათლებლო და სამეცნიერო ინფრასტრუქტურის განვითარების სააგენტო[მკვდარი ბმული] ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
Brenda's Got a Baby

„Brenda's Got a Baby“ — ამერიკელი რეპერ ტუპაკ შაკურის სინგლი, ალბომიდან 2Pacalypse Now. იგი გამოვიდა 1991 წლის 9 ოქტომბერს. სიმღერაში ჟღერს დეივ ჰოლისტერის ვოკალიც. სიმღერა აგებულია 12 წლის გოგონა ბრენდას ისტორიაზე, რომელიც ცხოვრობს გეტოში და ჰყავს შვილი, რომელსაც ვერ უვლის. სიმღერაში ტუპაკი შეეხო მოზარდების ფეხმძიმობის თემას და მის გავლენას ოჯახების ცხოვრებაზე. სიმღერა დაიწერა მაშინ, როდესაც ტუპაკმა გაზეთში ამოიკითხა 12 წლის გოგონაზე, რომელიც ინცესტის მსხვერპლი გახდა და დაფეხმძიმდა. მას არ სურდა ბავშვის მოვლა, ამიტომ იგი სანაგვე ურნაში გადააგდო. 12" სინგლი If My Homie Calls - 4:18 Brenda's Got A Baby (რადიოს მიქსი) - 3:48 If My Homie Calls (ინსტრუმენტული) - 4:18 If My Homie Calls (ინსტრუმენტული) - 3:53 CD, პრომო Brenda's Got A Baby (ალბომის ვერსია) - 3:53 If My Homie Calls (ალბომის ვერსია) - 4:18 If My Homie Calls (ინსტრუმენტული) - 4:18 ↑ http://www.discogs.com/2Pac-Brendas-Got-A-Baby/release/1323681
If My Homie Calls

„If My Homie Calls“ — ამერიკელი რეპერ ტუპაკ შაკურის მეორე სინგლი, ალბომიდან 2Pacalypse Now. იგი გამოვიდა 1991 წელს. ასევე დიდი პოპულარობა იქონია მასზე გადაღებულმა ვიდეოკლიპმაც. სიმღერა სპეციალურად შესრულდა MTV-ს გადაცემისათვის Yo!MTV Raps. If My Homie Calls (ალბომის ვერსია) Brenda's Got a Baby (რადიოს ვერსია) If My Homie Calls (ინსტრუმენტული) Brenda's Got a Baby (ინსტრუმენტული) Let a Woman Be a Woman, and Let a Man Be a Man - Dyke & the Blazers Fat Mama - ჰერბი ჰენკოკი Chameleon - ჰერბი ჰენკოკი I Don't Know What This World Is Coming To - The Soul Children Prelude - N.W.A "If My Homie Calls" YouTube-ზე სიმღერის ტექსტი[დაარქივებული] საიტზე MetroLyrics ↑ http://www.discogs.com/2Pac-If-My-Homie-Calls-Brendas-Got-A-Baby/master/84752
Trapped (ტუპაკ შაკურის სიმღერა)

„Trapped“ — ამერიკელი რეპერ ტუპაკ შაკურის მესამე სინგლი, ალბომიდან 2Pacalypse Now. იგი გამოვიდა 1991 წელს. სიმღერაში ტუპაკი აკრიტიკებს პოლიციის მხრიდან ადამიანების უხეშ მოპყრობას. სიმღერის მუსიკალურ ვიდეოში ასევე მონაწილეობს შოკ ჯი (Digital Underground). სიმღერაში გამოყენებული სემპლები: Holy Ghost (Bar-Kays) და The Spank (ჯეიმზ ბრაუნი). Trapped (ალბომის ვერსია) (4:50) Trapped (ინსტრუმენტული მიქსი) (5:26) The Lunatic (ალბომის ვერსია) (3:31) The Lunatic (ინსტრუმენტული მიქსი) (3:31) "Trapped" AllMusic-ზე სიმღერის ტექსტი[დაარქივებული] საიტზე MetroLyrics
თბილისის ღვთისმშობლის ამაღლების კათოლიკური ეკლესია

თბილისის მარიამ ღვთისმშობლის ზეცად აღყვანების კათოლიკური კათედრალური (სამეუფო) ტაძარი (ლათ. Catholicum Cathedralis de Domina Virgo Maria Tphilisensis/Triphelisis), აგრეთვე თბილისის კათოლიკური ეკლესია — საქართველოში კათოლიკური ეკლესიის ცენტრალური საკათედრო ტაძარი, რომელიც თბილისის გ. აბესაძის ქუჩის მე-4 ნომერში მდებარეობს. 1801 წლის, რუსეთის მიერ საქართველოს ასიმილაციის, შემდეგ რუსეთის მეფე ალექსანდრემ თბილისის პრეფექტს ფრანჩესკო პადუელს კათოლიკური ეკლესიის აშენების ნება დართო და 1804 წელს კაპუცინის ქუჩაზე ეკლესია ააშენეს. ამ ქუჩაზე ფართი და 6,000 მანეთი გამოუყეს კათოლიკეებს. მშენებლობაში ავსტრიის მონარქმაც შეიტანა წვლილი 1286 პიასტრის სახით. XIX საუკუნეში ეკლესია უფრო გაფართოვდა. 1937 წელს ეკლესია გაუქმდა, ხოლო ხელახლა 1999 წლის 15 აგვისტოს, რომის პაპის იოანე პავლე II-ის საქართველოში ვიზიტის დროს, ამოქმედდა. დღეს ტაძარში წირვა მხოლოდ ქართულ ენაზე აღევლინება რომაული კონდაკით. ტაძარში ბევრი ვიტრაჟი და წმინდანთა ქანდაკებებია, მათ შორის წმ. იოსების, წმ. ტერეზა ლიზიელისა და წმ. ნინოს. თბილისის პეტრე და პავლე მოციქულთა ეკლესია Католический собор Вознесения Богородицы Девы Марии — один из красивейших храмов в Тбилиси Католический храм Вознесения Девы Марии ↑ სრული სახელი აღნიშნულია ეკლესიის ბროშურაში ↑ Moloney, Francis J. (2008-01-01). Life of Jesus in Icons: From the "Bible of Tbilisi" (en). Liturgical Press. ISBN 9780814632376.  ↑ Burford, Tim (2015-10-05). Georgia (en). Bradt Travel Guides. ISBN 9781841625560.  ↑ Guide, The Catholic Travel. Catholic churches in the Country of Georgia. დაარქივებულია ორიგინალიდან — 2017-01-05. ციტირების თარიღი: 2016-05-20
ჰერმენსბურგი

ჰერმენსბურგი (ინგლ. Hermannsburg) — ქალაქი ავსტრალიაში, რომელიც მდებარეობს ცენტრალურ ავსტრალიაში. ქალაქი არის ჩრდილოეთი ტერიტორიის შტატის დასახლებული პუნქტი, რომელიც მიეკუთვნება ალის-სპრინგსის რეგიონის მაკდონელის საგრაფოს. 2011 წლის აღწერის მონაცემებით ქალაქის მოსახლეობა შეადგენს 625 ადამიანს. ჰერმენსბურგი რეგიონის ადმინისტრაციულ ცენტრ ალის-სპრინგსიდან დაშორებულია 131 კილომეტრით. 2006 წლის აპრილიდან ჰერმენსბურგი შევიდა ავსტრალიის ეროვნული მემკვიდრეობის ძეგლთა სიაში. Walkabout - Hermannsburg Hermannsburg Potters South Australian History - Hermannsburg დაარქივებული 2011-03-19 საიტზე Wayback Machine. Photographs of Hermannsburg in 1994, National Library of Australia ↑ მოსახლეობის აღწერა (2011 წელი)[მკვდარი ბმული] ↑ ავსტრალიის ეროვნული მემკვიდრეობის სიაში ჰერმილგტონის შესვლა
აგი აბაშიძე

აგი (გიორგი) ერეკლეს ძე აბაშიძე (დ. 16 თებერვალი, 1934, ქ. თბილისი) — ქართველი ლიტერატურათმცოდნე, ლიტერატურის ისტორიკოსი, ფილოლოგიის მეცნიერებათა დოქტორი, ილია ჭავჭავაძის კვლევის ცენტრის სამეცნიერო ხელმძღვანელი. საერთაშორისო კლასის სპორტის ოსტატი ალპინიზმში. 2006 - „საბა“ საუკეთესო ლიტერატურული კრიტიკა, ესსეისტიკა და დოკუმენტური პროზაისთვის „ილია ჭავჭავაძე“ ფსევდონიმების ლექსიკონი - აგი - აბაშიძე გიორგი ერეკლეს ძე საქართველოს ოლიმპიელთა კლუბი - აბაშიძე გიორგი(აგი) დაარქივებული 2016-03-05 საიტზე Wayback Machine. Энциклопедия Альпинизма, М., 2006, стр. 451. - Абашидзе Георгий Эреклеевич ↑ ლიტერატურული პრემია “საბა” - 2006
მიმდევრობა

მიმდევრობა — მათემატიკის ერთ-ერთი ძირითადი ცნება. მიმდევრობა იქმნება ნებისმიერი ბუნების ელემენტებისაგან, რომლებიც გადანომრილია ნატურალური რიცხვებით 1 , 2 , . . . , n , . . . {\displaystyle 1,2,...,n,...} მიმდევრობა ჩაიწერება შემდეგი სახით: x 1 , x 2 , . . . , x n {\displaystyle x_{1},x_{2},...,x_{n}} ან მოკლედ x n {\displaystyle {x_{n}}} . ელემენტებს რომელთაგანაც შედგება მიმდევრობა, ეწოდება მიმდევრობის წევრები. მიმდევრობის სხვადასხვა ნომრის მქონე წევრები შეიძლება ერთმანეთს ემთხვეოდეს. მინდობილობა შეიძლება განვიხილოთ, როგორც ნატურალური არგუმენტის ფუნქცია. ხშირ შემთხვევებში მიმდევრობა განისაზღვრება მისი n {\displaystyle n} -ური წევრის საშუალებით ან რეკურენტული ფორმულით, რომლითაც ყოველი მომდევნო წევრი განისაზღვრება წინას საშუალებით. უფრო ხშირად გვხვდება რიცხვითი და ფუნქციონალური მიმდევრობები. მაგალითად, 1 , 1 2 , . . . , 1 n {\displaystyle 1,{\frac {1}{2}},...,{\frac {1}{n}}} , ე. ი. x n = 1 n ; ( 1 ) {\displaystyle x_{n}={\frac {1}{n}};(1)} 1 3 , 1 8 , 1 15 , . . . {\displaystyle {\frac {1}{3}},{\frac {1}{8}},{\frac {1}{15}},...} , ე. ი. x n = 1 ( n + 1 ) 2 − 1 ; ( 2 ) {\displaystyle x_{n}={\frac {1}{(n+1)^{2}-1}};(2)} 1 , 3 2 , 7 4 , 15 8 , . . . {\displaystyle 1,{\frac {3}{2}},{\frac {7}{4}},{\frac {15}{8}},...} , ე. ი. x n = 2 n − 1 ( 2 n − 1 ) ; ( 3 ) {\displaystyle x_{n}={\frac {2^{n}-1}{(2^{n-1})}};(3)} 1 2 x 2 + 3 , 2 3 x 2 + 4 , 3 4 x 2 + 5 , . . . {\displaystyle {\frac {1}{2x^{2}+3}},{\frac {2}{3x^{2}+4}},{\frac {3}{4x^{2}+5}},...} , ე. ი. f n = n ( n + 1 ) x 2 + ( n + 2 ) ; ( 4 ) {\displaystyle f_{n}={\frac {n}{(n+1)x^{2}+(n+2)}};(4)} თუ რიცხვითი წევრები საკმაოდ დიდი n {\displaystyle n} ნომრებისთვის რაგინდ მცირედ განსხვავდება a {\displaystyle a} რიცხვისაგან, მაშინ მიმდევრობას ეწოდება კრებადი a {\displaystyle a} -კენ, ხოლო a {\displaystyle a} რიცხვს — მისი ზღვარი. ანალოგიურად განიმარტება ზღვარი ფუნქციონალური მიმდევრობისათვის. ქართული საბჭოთა ენციკლოპედია, ტ. 6, თბ., 1983. — გვ. 701.
კინტორე

კინტორე (ინგლ. Kintore) — ქალაქი ცენტრალურ ავსტრალიაში, ჩრდილოეთი ტერიტორიის შტატში, ალის-სპრინგსის რეგიონის მაკდონელის საგრაფოში. 2011 წლის აღწერის მონაცემებით ქალაქის მოსახლეობა შეადგენს 454 ადამიანს. რეგიონის ადმინისტრაციული ცენტრიდან, ქალაქ ალის-სპრინგსიდან კინტორე 521 კილომეტრითაა დაშორებული. რამდენიმე კილომეტრში მდებარეობს ჩრდილოეთი ტერიტორიის და დასავლეთი ავსტრალიის ოფიციალური საზღვარი. ↑ მოსახლეობის აღწერა (2011 წელი)[მკვდარი ბმული]
ემიგრაცია

ემიგრაცია — პოლიტიკური, ეკონომიკური ან პირადი მიზეზებით უცხო ქვეყანაში მცირე ხნით ან მუდმივად საცხოვრებლად წასვლა. პოლიტიკური მიზეზებით ემიგრაცია, როგორც წესი, რეპრესული რეჟიმის თანმხლები მოვლენაა, როდესაც რეპრესიის შიში ან გაბატონებული რეჟიმისათვის ლოიალობის გამოცხადების აუცილებლობა მოქალაქეებს აიძულებს უცხო ქვეყანას შეაფარონ თავი. ეკონომიკური მიზეზებით ემიგრაცია საბაზრო ეკონომიკის ქვეყნებისათვისაა დამახასიათებელი. კაპიტალიზმის ეპოქაში, მას შემდეგ რაც სამუშაო ძალამ საქონლის სახე შეიძინა, კაპიტალის სხვა ფორმების მსგავსად, მუშახელი ერთი ქვეყნიდან მეორეში შედარებით თავისუფლად გადაადგილდება. ემიგრანტთა საერთო რაოდენობა დედამიწის მოსახლეობის დაახლოებით 3,2 %-ს შეადგენს. ემიგრაცია - სამოქალაქო განათლების ლექსიკონი ↑ National Geographic საქართველო
ჯიჯეთი

ჯიჯეთი (ყოფილი ჯავახეთი) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის აღმოსავლეთ კალთაზე, მდინარე ქუსნოს (ივრის სისტემა) მარჯვენა მხარეს, ზღვის დონიდან 1320 მეტრზე. თიანეთიდან დაშორებულია 11 კილომეტრით. სოფლის ახლოს დგას დარბაზული, გალავანშემოვლებული, სვეტიცხოვლის სახელობის ეკლესია (შუა საუკუნეების), რომლის გარშემო მრავალი აკლდამაა. 2014 წლის აღწერის მონაცემებით სოფელში ცხოვრობს 101 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 569. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ Кавказскій календарь на 1912 годъ, Тифлись, 1911, стр. 151. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ხოფცა

ხოფცა (ყოფილი უშიკიაანები) — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის დასავლეთ კალთაზე, მდინარე ქუსნოს (ივრის სისტემა) მარჯვენა ნაპირას, ზღვის დონიდან 1140 მეტრზე. თიანეთიდან დაშორებულია 9,5 კილომეტრით. 2014 წლის აღწერის მონაცემებით სოფელში ცხოვრობს 37 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 504. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ქვემო შარახევი

ქვემო შარახევი (ყოფილი თორელაანთკარი) — სოფელი საქართველოში, თიანეთის მუნიციპალიტეტში, ზარიძეების თემში. მდებარეობს ქართლის ქედის კალთაზე, მდინარე შარახეულის (ფშავის არაგვის მარცხენა შენაკადი) მარცხენა მხარეს, ზღვის დონიდან 1250 მეტრზე. თიანეთიდან დაშორებულია 25 კილომეტრით. 2014 წლის აღწერის მონაცემებით სოფელში ცხოვრობს 19 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 517. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
საკრეჭიო

საკრეჭიო — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს მდინარე ქუსნოს (ივრის სისტემა) მარცხენა მაპირზე, ზღვის დონიდან 1200 მეტრზე. თიანეთიდან დაშორებულია 7 კილომეტრით. 2014 წლის აღწერის მონაცემებით სოფელში ცხოვრობს 86 ადამიანი. ქართული საბჭოთა ენციკლოპედია, ტ. 8, თბ., 1984. — გვ. 683. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2013-01-09.
ლახატო

ლახატო — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის დასავლეთ კალთაზე, მდინარე ლახატოურაზე (ფშავის არაგვის აუზი) ნაპირზე, ზღვის დონიდან 1320 მეტრზე. თიანეთიდან დაშორებულია 30 კილომეტრით. ლახატო მოხსენიებულია ერეკლე ll-ის ძის გიორგის 1788 წლის სამართლის წიგნში. 2014 წლის აღწერის მონაცემებით სოფელში არავინ ცხოვრობს. ჭყონია თ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 389. ქართული საბჭოთა ენციკლოპედია, ტ. 6, თბ., 1983. — გვ. 150. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ივლიანთგორი

ივლიანთგორი — ნასოფლარი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ლიშოს მთის სამხრეთ-დასავლეთით, მდინარე ქუსნოს (ივრის აუზი) მარჯვენა ნაპირზე, ზღვის დონიდან 1200 მეტრზე. თიანეთიდან დაშორებულია 12 კილომეტრით. 2014 წლის აღწერის მონაცემებით სოფელში არავინ ცხოვრობს. ქართული საბჭოთა ენციკლოპედია, ტ. 5, თბ., 1980. — გვ. 94. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
იარაჯულები (თიანეთის მუნიციპალიტეტი)

იარაჯულები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ზარიძეების თემში. მდებარეობს ქართლის ქედის აღმოსავლეთ კალთაზე, მდინარე ქუსნოს მარჯვენა ნაპირას, ზღვის დონიდან 1200 მეტრზე. თიანეთიდან დაშორებულია 8 კილომეტრით. 2014 წლის აღწერის მონაცემებით სოფელში ცხოვრობს 123 ადამიანი. ქართული საბჭოთა ენციკლოპედია, ტ. 5, თბ., 1980. — გვ. 60. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
მაკარი ლეთეთელი

მაკარი ლეთეთელი — IX საუკუნის ქართველი მწიგნობარი, გიორგი გრძელის ძე. წარმოშობით ქართლიდან უნდა ყოფილიყო, ქარელის ახლოს მდებარე სოფელ ლეთეთიდან, რომელიც XVII საუკუნის ისტორიის საბუთებშიც იხსენიება. სავარაუდებელია, რომ იყო მაწყვერელი ეპისკოპოსის ეფრემის ნათესავი და გრიგოლ ხანძთელის მოწაფე. მოღვაწეობდა იერუსალიმში, საბას ლავრაში. მაკარი ლეთეთელი პირველი ქართული თარიღიანი ხელნაწერის „სინური მრავალთავის“ (864) შექმნის ინიციატორი და ალბათ მისი ერთ-ერთი გადამწერი იყო. ტექსტის ის ნაწილი, რომლის გადამწერადაც ივარაუდება მაკარი ლეთეთელი, მარტივად და უსამკაულოდ არის შესრულებული. ტექსტი განაწილებულია ორ სვეტად, ნაწერი ფართოა და მკაფიო, დაწერილია თანაბარი მრგლოვანი ასოებით. ბერიძე ვ., ძველი ქართველი ოსტატები, თბ., 1967, გვ. 145 სინური მრავალთავი 864 წლისა, თბ., 1959 (ძველი ქართული ენის კათედრის შრომები, 5) შანიძე მ., ქართული საბჭოთა ენციკლოპედია, ტ. 6, თბ., 1983. — გვ. 369-370.
ჯოკერი (კომიქსი)

ჯოკერი — DC კომიქსების მიერ გამოგონილი სუპერბოროტმოქმედი, შექმნილი როგორც ბეტმენის მტერი. მისი შემქმნელები არიან ჯერი რობინსონი, ბილ ფინგერი და ბობ კეინი. ჯოკერის დებიუტი შედგა კომიქსში Batman #1 (1940 წლის გაზაფხულს). კომიქსებში მთელი მისი არსებობის განმავლობაში, ჯოკერი წარმოჩენილია როგორც დამნაშავე, რომლის ხასიათიც ბოროტი ფსიქოპატიდან, სულელ მატყუარა ქურდად იცვლება. ის არის ბეტმენის მტერი, რომელსაც პასუხისმგებლობა აკისრია მის ცხოვრებაში მომხდარ უამრავ ტრაგედიაზე, ბარბარა გორდონის დაინვალიდების და ჯეისონ ტოდის (მეორე რობინი) სიკვდილის ჩათვლით. მისი წარმოშობის შესახებ რამდენიმე ისტორია არსებობს; მათი მიხედვით ჯოკერი ჩავარდა ქიმიური ნარჩენებით სავსე ავზში, ამან განაპირობა მისი კანის გათეთრება, თმების სიმწვანე, და ტუჩების სიწითლე, რაც მას კლოუნის შესახედაობას აძლევს. ის ასევე განიცდის დიდ ტკივილს რამაც ფსიქოპატად გარდაქმნა. ბეტმენის ტელესერიალში ჯოკერი განასახიერა ცეზარ რომერომ. ტიმ ბარტონის ფილმში ბეტმენი ეს როლი ჯეკ ნიკოლსონმა შეასრულა, ხოლო ფილმში ბნელი რაინდი ჰიტ ლეჯერმა. ასევე სხვადასხვა ანიმაციურ სერიალებში ჯოკერს ახმოვანებდნენ ლარი სტორჩი, მარკ ჰემილი, კევინ მაიკლ რიჩარდსონი და ჯეფ ბენეტი. ჟურნალ Wizard-ის გამოკითხვებით ჯოკერი 100 ყველა დროის საუკეთესო დამნაშავეს შორის პირველ ადგილზე გავიდა. მეორე ადგილზე გავიდა IGN-ის გამოკითხვებში, სახელწოდებით ”კომიქსების 100, ყველა დროის საუკეთესო ბოროტმოქმედი” (IGN's list of the Top 100 Comic Book Villains of All Time List). მერვე ადგილი დაიკვა ჟურნალ Empire-ს გამოკითხვაში - ისტორიაში არსებული კომიქსების საუკეთესო ქმნილებები (the Greatest Comic Book Characters in History)(თუმცა სუპერბოროტმოქმედებს შორის მან პირველი ადგილი აიღო). ყველა დროის, კომიქსებში გამოგონილ სუპერბოროტმოქმედებს შორის, ჯოკერს მსოფლიო გამოკითხვებით პირველი ადგილი უკავია. ჯოკერის ბიოგრაფია DC კომიქსების ოფიციალურ საიტზე DCComics.com დაარქივებული 2010-07-29 საიტზე Wayback Machine. ↑ Newsstand on-sale date April 25, 1940 per: The first ad for Batman #1. DC Comics. დაარქივებულია ორიგინალიდან — 2009-02-02. ციტირების თარიღი: 2006-10-23. ↑ Staff (July, 2006). „Top 100 Greatest Villains“. Wizard Magazine. 1 (177). შეამოწმეთ თარიღის პარამეტრი |date=-ში (დახმარება) ↑ The Joker is Number 2 ↑ დაარქივებული ასლი. დაარქივებულია ორიგინალიდან — 2008-07-01. ციტირების თარიღი: 2009-12-09.
ლიებიგი

ლიებიგი (ინგლ. Mount Liebig) — მთა ცენტრალურ ავსტრალიაში, ჩრდილოეთ ტერიტორიის სამხრეთით. მდებარეობს მაკ-დონელის ქედზე. სიმაღლე 1267 მ. წარმოადგენს მაკ-დონელის ქედის უმაღლეს წერტილს. ლიებიგი — ინფორმაცია (ინგლისური)
მამნე

მამნე, ქართველი ოქრომჭედელი. მოღვაწეობდა XVI საუკუნის პირველ ნახევარში, როგორც ირკვევა, თავდაპირველად სამცხის ათაბაგთა კარზე, შემდეგ - იმერეთში. ჩვენამდე მოაღწია მის მიერ მოჭედილმა რამდენიმე ძეგლმა. მ.შ. ყველაზე მნიშვნელოვანის სამცხის ათაბაგის ყვარყვარე III-ისა და მისი მეუღლის ანას შეკვეთიტ მოჭედილი კანკელის წინ დასადგმელი (230x107 სმ) სადგერის დიდი ჭედური ჯვარი, რომელიც მასზე გაკეთებული წარწერების თანახმად, 1522/1523-1529 წლებით თარიღდება. ჯვარზე გამოსახულია რელიგიური დღესასწაულები (13 კომპოზიცია) და წმ. გიორგის ცხოვრების ამსახველი სცენები. მოჭედილია (მაღალი რელიეფით) მოოქრული ვერცხლის სქელი ფირფიტებით, რომლებიც შემდეგ დაკრულია ხის ჯვარზე. მამნე ჯგუფური სცენების დიდი ოატატია. მისი კომპოზიციები შეკრული, ერთიანი და დინამიკურია, ფიგურები - ოდნავ დაგრძელებული და მონიმენტური. ოსტატი ზოგჯერ მოცულობის გამოვლენასაც ახერხებს. მამნეს შემდეგი პერიოდის ნამუშევარი, ბარაკონის კანკელის წინ დასადგმელი ჯვარი (213x105 სმ) იმერეთში უნდა იყოს შესრულებული (ინახება ქუთაისის ისტორიულ-ეთნოგრაფიულ მუზეუმში). მამნე ბარაკონის ჯვრის კომპოზიციებში ოსტატურად იყენებს ორნამენტსაც. მამნეს ნამუშევარია აგრეთვე გელათისა და ხონის საწინამძღვრო ჯვრები (პირველი საქართველოს ხელოვნების მუზეუმში ინახება, მეორე - ქუთაისის ისტორიულ-ეთნოგრაფიულ მუზეუმში), რომელთა მიხედვით მამნე ორნამენტის საკმაოდ დახვეწილ ოსტატად გვევლინება. მამნეს მოუჭედავს შემოქმედის ხატი, რომელიც ჯერ კიდევ 1920-თვის დაკარგული იყო. მამნე ოქრომჭედელი მაღალი რანგის ოსტატი იყო, მისმა შემოქმედებამ მნიშვნელოვანი კვალი დატოვა გვიანდელი ხანის ქართულ ოქრომჭედლობაში. XVI-XVIII საუკუნეების ქართული ოქრომჭედლობის აღორძინება სწორედ მამნეს დამსახურებაა. ჩხარტიშვილი ა., მამნე ოქრომჭედელი, თბ., 1978; ჩხარტიშვილი ა., ქსე, ტ. 6, გვ. 398, თბ., 1983
პურნულულუს ეროვნული პარკი

პურნულულუს ეროვნული პარკი — ეროვნული პარკი და მსოფლიო მემკვიდრეობის ძეგლი დასავლეთ ავსტრალიის აღმოსავლეთ ნაწილში, კუნუნურას ჩრდილოეთით და ჰოლს-კრიკის სამხრეთით. შეიქმნა 1987 წელს. იუნესკოს მსოფლიო მემკვიდრეობის ძეგლები ავსტრალიაში მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: Purnululu National Park World heritage listing for Purnululu National Park Purnululu National Park დაარქივებული 2011-04-09 საიტზე Wayback Machine. Gallery დაარქივებული 2012-03-07 საიტზე Wayback Machine.
მარიამ დედოფალი (საქართველო)

მარიამ დედოფალი (სომხ. Մարիամ Արծրունի) — ერთიანი საქართველოს დედოფალი, საქართველოს მეფის გიორგი I-ის მეუღლე, ვასპურაკანის მეფის სენექერიმ ჰოვანეს არწრუნის ასული, ბაგრატ IV-ის დედა, XI საუკუნის მოღვაწე. მარიამი მცირეწლოვანი ბაგრატის მეფობის დროს აქტიურად მონაწილეობდა ქვეყნის მართვაში. შეეცადა ბოლო მოეღო დაუცხრომელი შინაფეოდალური ბრძოლებისათვის, რითაც სარგებლობდა ბიზანტია და ცდილობდა მიწები წაეგლიჯა საქართველოსათვის. 1030 წელს კონსტანტინოპოლში საზავო მოლაპარაკებას აწარმოებდა იმპერატორ რომანოზ III არგირუსთან. იმპერატორმა მას აღუთქვა საქართველოში მშვიდობის დამყარება, ბაგრატ IV-ს უბოძა კურაპალატის წოდება და თავისი ძმის, ბასილის, ქალი ელენე მიათხოვა. მარიამი 1031-1032 წლებში შეეცადა შემოერიგებინა ბაგრატ IV-ის ნახევარძმა დემეტრე, რომლის გამეფება მეფის მოწინააღმდეგე დიდ აზნაურებს სურდათ. 1045 წელს უმეფოდ დარჩენილი ქალაქი ანისი ქალაქის ბერებმა ბაგრატ IV-სა და მარიამს გადასცეს. მარიამმა ანისში ერისთავი აბუსერი დააყენა გამგებლად. 1052 წელს ბიზანტიაში გაჰყვა თავის შვილს, ბაგრატ IV-ს, რომელიც ლიპარიტ IV-მ შეავიწროვა. მარიამი კომსტანტინოპოლში ყოფნისას დიდ დახმარებას უწევდა ათონის ივერთა მონასტერს. იგი განსაკუთრებული ღვაწლისათვის მონასტრის აღაპებში გათანაბრებულია ათონის ივერთა მონასტრის მაშენებლებთან. ბიზანტიაში ყოფნისას მარიამი დაემოწაფა გიორგი მთაწმიდელს, რომელმაც იგი მონაზვნად აღკვეცა. მარიამის დახმარებით, გიორგი მთაწმიდელმა იმპერატორისაგან მიიღო შავ მთასა და იერუსალიმში წასვლის ნებართვა. მარიამმა მას გაატანა მდიდრული შესაწირავი, რომელიც იერუსალიმის მონასტრის წინამძღვარმა პროხორემ ჯვრის მონასტრის აგებას მოახმარა. 1057 წელს მარიამი საქართველოში დაბრუნდა. იგი ფიქრობდა ქვეყნის კულტურის აღორძინებაზე, გიორგი მთაწმინდელს იწვევდა საქართველოში საეკლესიო საქმეების მოსაწესრიგებლად. მარიამი ცოცხალი იყო ბაგრატ IV-ის გარდაცვალების (1072) შემდეგაც. 1103 წლის რუის-ურბნისის საეკლესიო კრების ძეგლისწერაში იგი მიცვალებულად იხსენიება. ბერძნიშვილი მ., ქართული საბჭოთა ენციკლოპედია, ტ. 6, თბ., 1983. — გვ. 439. ჯავახიშვილი ივ. ქართველი ერის ისტორია, წგნ. 2, თბ., 1965.
ალაჭანი

ალაჭანი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ტუშურების თემში. მდებარეობს მდინარე ქუსნოს მარცხენა ნაპირზე. ზღვის დონიდან 1140 მეტრზე, თიანეთიდან დაშორებულია 6 კილომეტრით. სოფლის სახელწოდება ადამიანის საკუთარი სახელიდან - ალაჭადან უნდა მომდინარეობდეს. ალაჭანი შიომღვიმის მონასტრის საკუთრება ყოფილა. მონასტრისთვის იგი ვინმე ხახვლაის შეუწირავს. 1170 წელს, გიორგი III-მ შიომღვიმის მონასტერს განუახლა სოფლის მფლობელობა. 2014 წლის აღწერის მონაცემებით სოფელში ცხოვრობს 51 ადამიანი. ჯამბურია ზ., საქართველოს ისტორიისა და კულტურის ძეგლთა აღწერილობა, ტ. 2, თბ., 2008. — გვ. 366. ქართული საბჭოთა ენციკლოპედია, ტ. 1, თბ., 1975. — გვ. 268. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 6 სექტემბერი 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 15. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები. დაარქივებულია ორიგინალიდან — 2013-09-19. ციტირების თარიღი: 2012-07-05.
ახალსოფელი (თიანეთის მუნიციპალიტეტი)

ახალსოფელი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში. მდებარეობს მდინარე საგამზე (ივრის მარცხენა შენაკადი). თემის ცენტრი (სოფლები: ახალსოფელი, გოჯიაანები, კაწალო, ჩაბანო, ჭიაურა და ხაიშო). ზღვის დონიდან 1160 მეტრზე, თიანეთიდან დაშორებულია 5 კილომეტრით. 2014 წლის აღწერის მონაცემებით სოფელში ცხოვრობს 226 ადამიანი. ენციკლოპედია „საქართველო“, ტ. 1, თბ., 1997. — გვ. 285. ↑ 1.0 1.1 1.2 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს სსრ გეოგრაფიული სახელების ორთოგრაფიული ლექსიკონი, თბ., 1987. — გვ. 20. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II